
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«30» студзеня 2026 г.
	№ 14
	                            г. Масква      




Аб унясенні змяненняў у некаторыя рашэнні Камісіі Мытнага саюза ў дачыненні да асобных відаў костачкавых культур

У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), пунктамі 7 і 16 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Пункт 7 Рашэння Камісіі Мытнага саюза ад 27 лістапада 2009 г. № 130 «Аб адзіным мытна-тарыфным рэгуляванні Еўразійскага эканамічнага саюза» дапоўніць падпунктам 7.1.87 наступнага зместу:
«7.1.87. Асобныя віды костачкавых культур:
абрыкосы, якія класіфікуюцца кодам 0809 10 000 0 ТН ЗЭД ЕАЭС і ўвозяцца ў аб’ёме не большым за 600 тон у Рэспубліку Беларусь і не большым за 3 тыс. тон у Рэспубліку Казахстан;
вішня кіслая, або вішня звычайная, якая класіфікуецца кодам 0809 21 000 0 ТН ЗЭД ЕАЭС і ўвозіцца ў аб’ёме не большым за 500 тон у Рэспубліку Казахстан і не большым за 2 тыс. тон у Расійскую Федэрацыю;
чарэшня, якая класіфікуецца кодам 0809 29 000 0 ТН ЗЭД ЕАЭС і ўвозіцца ў аб’ёме не большым за 600 тон у Рэспубліку Беларусь, не большым за 1,5 тыс. тон у Рэспубліку Казахстан і не большым за 25 тыс. тон у Расійскую Федэрацыю;
сліва, якая класіфікуецца кодам 0809 40 050 0 ТН ЗЭД ЕАЭС і ўвозіцца ў аб’ёме не большым за 700 тон у Рэспубліку Беларусь, не большым за 1,5 тыс. тон у Рэспубліку Казахстан і не большым за 23 тыс. тон у Расійскую Федэрацыю.
Указаная тарыфная льгота даецца пры наяўнасці пацвярджэння аб аднясенні тавараў, якія ўвозяцца, да тавараў, указаных у абзацах другім – пятым гэтага падпункта, якое выдадзена ўпаўнаважаным органам Рэспублікі Беларусь, Рэспублікі Казахстан або Расійскай Федэрацыі адпаведна  і змяшчае звесткі аб наменклатуры і колькасці такіх тавараў, а таксама аб арганізацыях, якія ажыццяўляюць іх увоз.
Тарыфная льгота, прадугледжаная гэтым падпунктам, даецца ў дачыненні тавараў, якія змяшчаюцца (змешчаны) пад мытную працэдуру выпуску для ўнутранага спажывання, у дачыненні да якіх дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваны мытным органам Рэспублікі Беларусь, Рэспублікі Казахстан або Расійскай Федэрацыі адпаведна з даты ўступлення ў сілу Рашэння Савета Еўразійскай эканамічнай камісіі ад 30 студзеня 2026 г. № 14 па 15 мая 2026 г. уключна.».
2. У пункце 15 Парадку прымянення вызвалення ад выплаты мытных пошлін пры ўвозе асобных катэгорый тавараў на адзіную мытную тэрыторыю Мытнага саюза, зацверджанага Рашэннем Камісіі Мытнага саюза ад 15 ліпеня 2011 г. № 728, лічбы «7.1.86» замяніць лічбамі «7.1.87».
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

